Exqrch/javanese-Komodo-pixelgpt huggingface dataset:
Salah satunggaling kaendahan saking pasisir Siung inggih punika Watu Karang ingkang ageng lan kathah wonten ing sisihing pasisir
Lan Watu Karang punika gadhah paedah kanggé bates kalih pasisir sanès
Namanipun Pasisir Siung punika kapundhut saking panggènan Watu Karang ingkang majeng ing Sagara Hindia
Miturut warga sakiwa-tengené, Watu Karang kang cacahé wonten kalih wonten ing bates pasisir wau inggih punika wåjå wanara utawi untu kethèk
Boten namung Watu Karang ingkang saé, nanging pasir pethak ing saubenging pasisir uga nambah kaendahan pasisir Siung punika
Amargi kaendahan Watu Karang wonten ing pasisir Siung punika kathah para pemanjat Watu Karang ingkang remen manjat wonten ing pasisir punika
Wonteng ing siish kiwa pasisir punika wonten Watu Karang ingkang saged dipunpanjat lan saking nginggil Watu Karang punika katingal pulo Australia
Lan wonteng ing nginggil saged dipuntingali sadaya péranganing pasisir punika.
Stadion Jatidhiri Stadion Jatidhiri ya iku stadion kang dumunung ana ing Semarang
Stadion iki kandhang saka tim PSIS Semarang
Saiki PSIS Semarang main ana ing kompetisi divisi utama Liga Indonesia
Mapan ana ing Désa Karangreja, Kacamatan Gajahmungkur, Kota Semarang
Stadion iki kurang luwih bisa nampung 40.000 penonton
Saliyané stadion, ing komplek iki uga ana GOR (Gedhung Olah Raga), bèji, lan sarana ulah raga liyané.
Shaman King Shaman King ya iku seri manga lan anime sing digawé déning Hiroyuki Takei
Carita iki nyritakaké sawijining bocah, jenengé Asakura Yoh kang bisa guneman karo roh.
Horok-horok Horok-horok inggih punika salah salah satunggaling panganan kadamel saking tepung wit arèn
Horok-horok inggih punika panganan kang kagolong langka, amargi horok-horok saged ditemokaken wonten ing Jepara
Boten saged ditemokaken ing laladan luar Jepara
Horok-horok saged dipundhahar sesarengan kaliyan bakso, soto, sate kikil, gulai, lan pecel
Horok-horok inggih punika panganan unik utawi khas boten namung amargi raosipun, nanging amargi pendamelanipun nganggé sisir rambut lan bentukipun kados ta gabus utawi sterefoam ingkang kenyal lan sakedhik asin
Sawisé diresiki, tepung aren dikukus ngantos mateng, salajengipun dipunadhemaken
Saksampunipun, tekstur kenyal lan asin saged dipunraosipun.
Luffy (モンキー･D･ルフィ, Monkii D
Rufi) iku salah siji karakter fiksi lan tokoh protagonis utama ing serial anime lan manga One Piece garapan Eiichiro Oda
Dheweke iku putra kandung saka pimpinan Pasukan Revolusioner, Monkey D
Dragon, cucu kandung saka Angkatan Laut kondhang, Monkey D
Garp, putra angkat saka bandit gunung, Curly Dadan, lan saudara angkat saka Portgas D
Ace sing "Tinju Api" lan Sabo
Tujuan uripe yaiku dadi Raja Bajak Laut kanthi golek harta karun legendaris: One Piece sing wis ditinggalake déning Raja Bajak Laut sadurunge, Gol D
Dheweke pracaya manawa kanthi dadi Raja Bajak Laut, dheweke bakal dadi wong sing paling bebas ing saindenging jagad
Dheweke mangan woh iblis sing jenenge Gomu-Gomu (Hito-Hito fruit model Nika) – sing menehi kekuwatan kaya manungsa karet
Minangka pendiri lan kapten saka Kelompok Bajak Laut Topi Jerami, dheweke ora mung dadi wong pisanan sing nggawe kelompok kasebut, nanging uga dadi petarung paling kuat ing kelompoké
Sosok Luffy minangka pembuat masalah wis misuwur lan dikenal déning anggota Angkatan Laut, Shichibukai nganti Yonko amarga akèh tumindak kriminal sing wis dilakoni
Akibat tumindaké, pihak Pemerintah Dunia wis nganggep dheweke minangka wong sing banget mbebayani
Dheweke uga entuk reputasi minangka wong sing "nekat", utawa malah ing sawetara kasus dianggep "gila", sawisé nyebabaké insiden ing Enies Lobby, nyusup mlebu lan metu saka Impel Down, lan melu perang penting ing Markas Besar Angkatan Laut
Mula saka iku, Luffy ora mung dadi siji-sijine bajak laut sing wis sukses mlebu ing 3 fasilitas paling penting milik pemerintah, nanging uga dadi siji-sijine sing bisa metu saka telu-telune kanthi selamet
Luffy lair ana ing desa Fuusha, ing praja Kraton Goa ing pulo East Blue/Laut Wetan
Dheweke ditinggal mbahne kerja, banjur dimomong karooleh Mayor Woop Slap lan Makino
Luffy isih cilik, dheweke ketemu karo kelompok bajak laut sing mandheg ing desane
Kelompok bajak laut iki dipimpin déning Shanks, lan Luffy banget kepengin gabung karo dheweke
Luffy nyucuk bagean ngisor matane nganggo pisau minangka tandha manawa dheweke nduwé keberanian, nanging Shanks tetep nolak
Sawisé Luffy ketemu karo Higuma, Luffy diculik déning kawanan perompak gunung lan dibawa menyang laut
Shanks nulungi dheweke sanajan kudu kelangan tangané siji
Ternyata alasan Shanks nolak Luffy yaiku amarga gedhene ombak ing laut
Banjur Luffy janji bakal ngluwihi Shanks lan dadi raja bajak laut, banjur Shanks menehi topi jeramine lan ngomong: "Tak wenehi topi ajiku iki marang awakmu, sesuk awakmu kudu mbalekaké marang aku." Jurus
Cirine geluté yaiku nyerang nganggo ngembangaké bagean awaké.
Kabeh jeneng juruse mesthi diwiwiti karo tembung "Gomu-gomu" lan banjur dilanjutaké karo jeneng senjata utawa artileri (contone: 'Mogu Mogu no Pistol', 'Mogu Mogu no Bazooka', 'Mogu Mogu no Gatling', lsp)
Gear Second: Teknik kanggo nggawe cepet mlakune getih nanging organ awaké ora rusak amarga atribut karet ing awaké
Efek saka Gear Second iki yaiku kecepatan utawa kelincahan dadi pol-polan
Tembung "jet" uga ditambahaké ing jeneng juruse (contone: Mogu Mogu no Jet Pistol)
Yen digabungaké karo Haki, tinjune bakal ngasilaké efek ledakan
Gear Third: Teknik kanggo gedhekkake balung kanthi ngumbahaké kaya balon
Efek saka Gear Third yaiku kekuwatan serangane tambah rosa, nanging kecepatan serangané mudhun
Tembung "Gigant" uga ditambahaké ing jeneng juruse (contone: Mogu Mogu no Gigant Pistol)
Yen digabungaké karo Haki, tangane dadi ireng lan luwih atos
Gear Fourth: Teknik kanggo gedhekake awake sak ukuran gorila, kanthi nggabungaké boushuku haki
Kekuatan iki padha karo awak gorila sing nduwé daya remuk kuwat
Lan ditambahaké karo kekuwatan tinjuan sing bisa mental ing udara
(Kekuatan iki muncul ing Dressrosa wektu nglawan sichibukai Donquixote Doflamingo)
Gear Fifth: Panggunaé bakal nduwé awak karo ciri khas kaya karet
Dheweke bakal bertarung kanthi imajinasi sing dhuwur lan nggawe kabèh wong seneng
"Pejuang Kebebasan" sing uga dikenal minangka "NIKA DEWANING SRENGENGE"
Kebangkitane bakal ditandhani karo nambahé "Kekuatan Lengen" lan "Kebebasan" ing awaké sing kaya karet
Kekuwatane dianggep minangka kekuwatan sing paling ora bisa ditampa ing donya
Hybrid: Gabungan saka Gear Second lan Gear Third
Tembung "Shell" ditambahaké ing jeneng juruse.
Séra ya iku salah sawijining orkès melayu utawa kelompok sing ngiringi lagu dangdut saka Surabaya
Séra ngadeg taun 2003
Pimpinané Séra iku Moch
Sholèh, Sukir management Séra lan Suto asistèn manageré
Personilé Séra sing pertama iku ya iku kendang/drumer dicekel karo Slamet, Lambang nyekel bass, Wito nyekel mèlody, Wahono nyekel rhtym, Alex nyekel tamborin, Wiwin nyekel suling, Nuri nyekel kèyboard 1, lan Acik nyekel kèyboard 2, Aripin iku host wéktu iku
Posisiné Wahono digantèni Prawito sing asring disapa Cak Pra
Ora mung Wahyono, Slamet, Aléx lan Lambang sing awit biyèn dadi pérangan saka Palapa angèl bagi wektu antarané Séra lan Palapa
Posisiné diisi karo Ipan (kendang), Wasis (tamborin), lan Yetno (basis)
Nuri uga metu saka Séra, wektu semana posisi kaya ngono dadi format anyaré Séra
Aliran musikè Sèra dijenengi Koplo Jap lan dangdut tabla.
Séndhé Séndhé bisa diarani gadai
Barang sing diséndhé ya iku lemah utawa kebon
Wong sing duwé kebon mau nyilih dhuwit marang penggarap
Saksuwéné dhuwit durung dibalékaké, penggarap intuk nggarap kebon lan manfaataké hasil saka kebon.
Android Android inggih punika sistem operasi telepon genggam ingkang adhedhasar ing vèrsi ingkang dipunmodifikasi saking kernel Linux lan piranti alus sumber tinarbuka sanèsipun, ingkang dipundamel utamanipun kangge piranti telepon genggam touchscreen kadosta telepon genggam lan tablet
Android dipundamel déning konsorsium pangembang ingkang dipunsebut Open Handset Alliance, sanajan vèrsi ingkang paling kathah dipunginakaken dipundamel utamanipun déning Google
Menika dipunumumaken ing November 2007, kanthi piranti Android komersial ingkang sepisan, HTC Dream, ingkang dipunluncuraken ing September 2008
Kasunyatanipun, Android dipunsebut Android Open Source Project (AOSP) lan inggih punika piranti alus bebas lan sumber tinarbuka ("free and open source software;" FOSS) ingkang utamanipun dilisènsi miturut Lisènsi Apache
Ananging, piranti paling kathah mlampah ing vèrsi Android katutup ("proprietary") ingkang dipundamel déning Google, ingkang ngirim kanthi piranti alus katutup ingkang dipunpasang saderengipun, paling utamanipun Google Mobile Services (GMS) ingkang nyakup aplikasi inti kadosta Google Chrome, platform distribusi digital Google Play, lan platform pangembangan Google Play Services ingkang dipunhubungaken
Firebase Cloud Messaging dipunginakaken kangge notifikasi
Sanajan AOSP inggih punika bebas, nami lan logo "Android" inggih punika merek dagang Google, ingkang nerapaken standar kangge matesi pangginaan merek Android déning piranti "sanes idin" ing njawi ekosistem Google
Langkung saking 70 persen telepon genggam adhedhasar Android Open Source Project mlampah ekosistem Google (ingkang dipunsebut kanthi sederhana minangka Android), sawetawis kanthi antarmuka pangguna lan paket piranti alus vendor-customized, kadosta TouchWiz lan salajengipun One UI déning Samsung lan HTC Sense
Ekosistem ingkang saingan lan cabang saking AOSP nyakup Fire OS (dipundamel déning Amazon), ColorOS déning Oppo, OriginOS déning Vivo, MagicUI déning Honor, utawi ROM khusus kadosta LineageOS
Kode sumber sampun dipunginakaken kangge ndamel variasi Android ing rerangkènan elektronik sanèsipun, kadosta konsol game, kamera digital, pemutar media portabel, lan komputer pribadi, saben setunggal kanthi antarmuka pangguna ingkang khusus
Sawetawis turunan ingkang terkenal nyakup Android TV kangge televisi
Paket piranti alus ing Android, ingkang ngginakaken format APK, umumipun dipundistribusikaken lumatar toko aplikasi proprietary kadosta Google Play Store, Amazon Appstore, Samsung Galaxy Store, Huawei AppGallery, Cafe Bazaar, GetJar, lan Aptoide, utawi platform sumber tinarbuka kadosta F-Droid
Android sampun dados OS paling kathah sadunyo ing telepon genggam wiwit 2011 lan ing tablet wiwit 2013
Nalika Mei 2021, menika nggadhahi langkung saking tiga miliar pangguna aktif saben wulan, paling kathah saking sistem operasi menapa kémawon ing dunya, lan nalika Januari 2021, Google Play Store nampilaken langkung saking 3 yuta aplikasi
Android 14, ingkang dipunluncuraken nalika 4 Oktober 2023, inggih punika vèrsi paling énggal, lan Android 12.1/12L ingkang énggal kémawon diluncuraken nyakup perbaikan spesifik kangge telepon genggam lipat, tablet, layar ukuran desktop lan Chromebook.
Pulo Komodo Pulo Komodo minangka pulo ingkang dados habitat aslinipun komodo mapan ing Nusa Tenggara
Pulo punika gadhah Taman Nasional Komodo ingkang dipunkelola déning pamaréntah kanggé ngrembakakaken kéwan komodo kala wau
Miturut letak administratif, pulo punika mlebet ing tlatah Kacamatan Komodo, Kabupatèn Manggarai Barat, Provinsi Nusa Tenggara Barat, Indonesia
Pulo Komodo punika mapan ing pojok kilén Provinsi Nusa Tenggara Timur, ingkang winatesan kaliyan Provinsi Nusa Tenggara Barat
Kéwan Komodo saged ngrembaka kanthi saé ing pulo punika
Ngantos wulan Agutus 2009, wonten udakawis 1300 komodo ing pulo punika
Pulo komodo ugi nyimpen manéka warni tuwuhan kados ta kayu sepang lan pohon nitak ini utawi "sterculia oblongata"
Pulo Komodo ugi dipuntampi minangka Situs Warisan Dunia UNESCO, amargi mlebet wonten wewengkon Taman Nasional Komodo, kaliyan Pulo Rinca, Pulo Padar lan Gili Motang
Kajawi punika, pulo Komodo ugi dados kandidat tujuh keajaiban donya
Lan akiripun saged kapilih dados "New 7 Wonders of Nature" rikala dinten Rebo, 16 Mèi 2012
Kèn Arok Kèn Arok inggih punika silsilah pendamel Wangsa Rajasa ing Karajan Singasari
Kèn Arok anakipun Ken Endog, Kèn Arok boten dikarepaken kalih ibukipun, lajeng Kèn Arok lair tiyangipun dibucal wonten ing kuburan
Wonten ing kuburan Kèn Arok nangis ingkang banter lan kemplirapan adang ingkang ndamel Lembong mendet bayi punika lan dianggep anak
Ken Arok urip dados tiyang ingkang awon, maling, pamerkosa lan parusak ing laladan Karajan Kediri
Kèn Arok ketemu tiyang ingkang ndadosaken Ken Arok murid, lajeng Ken Arok dikèn tobat lan boten angsal jahat malih
Kèn Arok didadosaken punggawa Tunggul Ametung akuwu ing Tumapèl
Tunggul Ametung gadhah garwa namanipun Kèn Dèdès, Kèn Arok tresna kaliyan Kèn Dèdès mula iku Ken Arok maunggul Ametung mati, Kèn Arok dados panguwasa ing Tumapèl lan kakuwasanipun nambah ageng lan Raja Kediriipun tunduk kaliyan Ken Arok
Lajeng Kèn Arok ndamel karajan ingkang dikenal kanthi nami Karajan Singasari.
Pecel lélé Pecel lélé utawa Pecek lélé ya iku jeneng panganan saka Indonesia sing digawé saka iwak lélé
Biasane sing dikarepaké ya iku iwak lélé sing digorèng garing nganggo minyak terus dicepkné nganggo sambel tomat lan lalapan
Lalapan racaké soko kemangi, kubis, timun, lan kacang panjang.
Gunung Leuser Gunung Léuser yaiku gunung ana ing Acèh, Indonésia
Gunung Léuser panggoné ing sak loré Acèh,ceraké Sumatra Lor
Gunung Léuser panggoné ing jero Taman Nasional Gunung Léuser sing njupuk jenengé saka jeneng gunung mau.Saiki Gunung Léuser dadi Situs Warisan donya UNESCO.
Pelem golèk Pelem golèk iku salah siji jinising pelem sing wanguné dawa
Nalika isih nom, rasané kecut banget, nanging yèn wis mateng, rasané legi banget
Jenis pelem lokal asal Probolinggo lan Pasuruan iki jenengé wis misuwur minangka varietas lokal unggul
Mantri Pertanian wis nemtokaké pelem golèk iki minangka varietas unggul
Woh pelem iki wanguné lonjong dawa, pucuké lancip
Werna wohé sing isih anom ijo, yèn wis tuwa malih dadi kuning ing bongkoté lan rada ijo ing pucuké
Kulit woh ora pati kandel, alus, lan ana tutul-tutul klanjer awarna putih kapara ijo lan owah dadi soklat sawisé tuwa
Daging wohé kandel, awarna kuning tuwa, empuk, ora ana seraté, lan yèn diiris ora akèh ngetokaké banyu
Wit pelem golèk kalebu tuwuhan dhataran cendhèk
Tuwuhan iki bisa tuwuh apik ing tlatah sing dhuwuré watara 0–300 m sadhuwuring sagara
Sanadyan mangkono, tuwuhan iki uga isih bisa urip nganti tlatah sing dhuwuré nganti 1.300 m sadhuwuring banyu sagara
Dhaérah kanthi curah udan watara 750–2.250 mm per taun lan temperatur 24–27 °C minangka papan tuwuh sing apik tumrap tuwuhan iki
Jenis lemah sing disenengi ya iku lemah sding gembur, kanthi drainase apik, duwè pH antara 5,5–6, lan jeroné banyu lemah watara 50–150 cm.
Ngèlmu kapustakan Ngèlmu kapustakan iku kawruh utawa ngèlmu babagan pranataning bahan-bahan kang identik karo bab kapustakan
Ngèlmu disiplin iki diadegaké déning Melvil Dewey ing taun 1887
Ngelmu kapustakan iki wis dadi salah sawijining jurusan utawa program studi kang lumrahé ana ing ngisore Fakultas Ilmu Budaya
Ana uga deskripsi liya tentang ngèlmu kapustakaan, miturut salah sawijing universitas ing wewengkon Sumatera, Ngelmu kapustakaan lan informasi ya iku babagan studi lan disiplin trapan kang ana gadnhèngané karo kabèh fase sajeroning prosès transfer informasi
Panrapan téyori klasifikasi lan pangindeksan kanggo ngontrol lan temu-balik informasi ya iku kalebu aspèk unggulan ing jeroné disiplin ngèlmu iki
Ngèlmu kapustakaan migunakaké ngèlmu manajemen, ngèlmu komputer lan téyori-téyori komunikasi
Uga, disiplin iki ngandalaké ngèlmu sosial kanggo mangertèni kepriyé carané masarakat migunakaké kapustakan lan informasi.
Mendoan Mendoan inggih punika nami tetedhan saking dhaérah Banyumas lan sampun dados tetedhan "khas" Banyumasan
Mendoan niku dipundamel saking témpé ingkang dipun campuraken kalih glepung terigu ingkang saderengipun dipunjer kalih toya rumiyin
sasampunipun tempe kalih jer-jeran glepung dipun campur, tempe meniko langsung dipun goreng ngantos mateng
bisane tiang-tiang ndahar mendoan kalih Lombok Cengis
Écanipun dipun dahar menawi teksih anget
Mendoan iku ana kathah jinisé dicacah saka babagan dhaérahé
Salah sawijiné jinis mendoan iku saka kutha Surabaya, ingkang diarani Mendoan Petis Surabaya
Kolonialisme Kolonialisme punika amalan ingkang dipunlampahi déning satunggaling kelompok tiyang, utawi negara ingkang ngontrol, ngarahaken, utawi netepaken pajeg utawi upeti dhateng tiyang sanès utawi wilayah sanèsipun, asring kanthi ngadegaken koloni
umumé kanggé majengaken strategi lan ekonomi kelompok utawi konsep ingkang ngolonisasi
Boten wonten definisi gamblang ngenani kolonialisme; definisi saged béda-béda gumantung dhateng panggunaan lan konteksipun
Kolonialisme sampun wonten wiwit jaman kina
Ing jaman modern, konsep punika paling asring dipunhubungaken kaliyan imperium Eropa lan Jepang, wiwit abad kaping 15 lan terus ngantos pertengahan abad kaping 20
Ing wiwitan, penaklukan ngikuti polisi merkantilisme, kanthi tujuan menguatiraken ékonomi nagara induk, dene perjanjian umumé netepaken koloni namung kedah dagang kaliyan metropole (negara induk)
Ngantos pertengahan abad kaping 19, akèh imperium ngeculaken merkantilisme lan watesan dagang lan nganut prinsip dagang bébas, kaliyan sethithik watesan utawi tarif
Sanadyan makaten, kolonialisme gadhah dampak negatif, kados ta penindasan, panyengkuyung ketidakadilan, lan kekerasan
Ing jaman sapunika, pratandha kolonialisme asring dipunrembag minangka pratandha ingkang kedah dipunrembag lan dipunwaos kanthi teliti, supados kita saged mangertosi sajarah lan dampakipun dhumateng donya saiki
Kolonialisme ugi dados pratandha penting ing babagan pemahaman babagan hubungan antarbangsa lan cara bangsa-bangsa ing donya interaksi lan hubunganipun.
Melvil Dewey Melvi Dewey kanthi nama jangkep Melville Louis Kossuth (Melvil) Dewey,lair taun 1851 sasi Dhésèmber tanggal sepuluh (10) ya iku pustakawan lan akadhemisi asal Amérika ingkang nggagas paling disik urusan sistem klasifikasi ing donya pabukon
Sistem klasifikasi modhèl per-sepuluhan iki disingkat DDC (Dewey Decimal Classification).
Volume Volume utawi ingkang dipunsebat ugi kapasitas inggih punika pangitung sepinten kathahipun ruang ingkang saged dipunpanggéni wonten ing salah satunggalipun objèk
Objèk punika saged awujud barang ingkang wujudipun rata ugi ingkang boten rata
Barang ingkang wujudipun rata kados ta kubus, balok, silinder, limas, lan kerucut
Barang ingkang boten rata kados sélo ingkang wonten ing lèpèn utawi wonten ing margi
Volume saged dipun-ginakaken kanggé nemtokaken "massa jinis" salah satunggalipun barang.
Gedhang kepok Gedhang kepok iku salah sawijiné jinis gedhang sing duwé jeneng ilmiah "Musa paradisiaca"
Gedhang iki asalé saka Asia Tenggara lan wis nyebar ing Indonesia
Gedhang kepok dhapuré rada gèpèng lan rada kothak, kulite uga rada kandel tinimbang gedhang jinis liyané
Werna kulité kuning rada ijo
Padatan gedhang kepok diolah kanthi cara digorèng, digodhog, dibakar, utawa digawé kolak
Jinisé gedhang kepok ana loro, ya iku gedhang kepok kuning lan gedhang kepok putih
Saka dhapuré arep padha, nanging bedané ing daging buahé
Kepok kuning wernané rada kuning, yèn kepok putih wernané rada pucet
Déné rasané, kepok kuning luwih legi tinimbang kepok putih
Mula, padatan kepok putih didadékaké panganan manuk
Kamangka kandhutan gizi kekaroné padha
Kandhutan nutrisi saben 100 gram gedhang kepok ya iku kalori 79 kkal, karbohidrat 21,2 gram, protèin 1,1 gram, lemak 0,2 gram, banyu 75,5 gram, vitamin A 0,022 gram, vitamin C 0,0094 gram, tiamin 0,001 gram, lan riboflavin 0,002 gram
Kulit gedhang kepok duwé kandhutan vitamin C, B, kalsium, protèin, lemak, ngandhut banyu 68,90 % lan karbohidrat 18,50 %
Miturut panalitèn mahasiswa Biologi Institut Téknologi Sepuluh Novèmber (ITS), kulit gedhang kepok ngandhut baktèri "Acetobacter", ya iku baktèri kang duwé mupangat kanggo panguripané manungsa lan kanggo perkembangan Biotéknologi
Baktèri kang ana ing kulit gedhang kepok iku bisa ngasilaké asem asetat non sintetis kang akèh minangka prodhuksi serat lan kain
Nanging, ing indhustri panganan kanggo ngatur tingkat kekecutan (keasaman) panganan
Kulit gedhang kepok iku bisa digawé dadi ombénan cuka gedhang kanthi cara fèrmèntasi
Ombénan iki séhat banget amarga ngandhut akèh nutrisi kaya ta asem amino lan serotonin kanggo nyelarasaké "mood" lan nyéhataké retina mripat.
Kulit gedhang kepok sing wis garing uga bisa mbeningaké lenga klenthik sing wis dadi jlantah amarga kulit gedhang kepok duwé "daya serap" sing dhuwur lan bisa ngresiki regedan ing lenga jlantah
Debogé kanggo Bahan Nggawé Cuka
Kejaba kulité sing bisa digawé cuka, debog gedhang kepok uga bisa digawé cuka
Debog gedhang kepok sing isih teles ngandhut karbohidrat 11,6 gram lan debog sing wis garing ngandhut karbohidrat 66,2 gram, saéngga bisa didadèkaké bahan baku kanggo nggawé cuka kanthi cara fèrmèntasi
Iki didadèkaké salah siji cara kanggo nggenepi kabutuhan cuka sing saya nambah, kamangka cuka dibutuhaké banget ing indhustri panganan, laboratorium, lan pabrik farmasi
Cuka ya iku kondimen sing digawé saka bahan-bahan legi utawa ngandhut pati kanthi cara fermentasi alkohol lan diterusaké fermentasi asetat
Cuka iku "larutan asem asetat" ing banyu sing duwé "cita rasa", zat warna, lan substansi sing ke"ekstrak", asem buah, ester-ester, lan uyah-uyah organik saka buah
Cuka duwé paédah kanggo ngatur kekecutan ing indhustri panganan
Gedhang kepok duwé khasiat kang manéka warna, tuladhané ya iku kanggo nambani lara maag.
Salah sawijiné tetamba alternatif kang alami kanggo lara maag ya iku mangan gedhang kepok kanthi rutin
Gedhang kepok uga apik banget kanggo mbeneraké tatu ing organ pencernaan.
Gedhang kepok ngandhut antasida alami sing bisa netralaké gangguan pencernaan
Tuladhané, asem lambung sing kakéhan bisa njalari rasa nyeri ing ulu ati
Yèn parah lan suwé, asem lambung sing kakéhan mau bisa nggawé dinding lambung "iritasi"
Kanthi mangan gedhang kepok bisa ngudhunaké kadar asem lambung lan bisa nglapisi dinding lambung kanthi kandhutan zat antasida alami
Gedhang kepok uga bisa ngelongi rasa nyeri ing weteng nalika lagi lara mèncrèt (diaré) amarga gedhang kepok duwé fungsi normalaké sistem pencernaan
Bancakan Weton Bancakan Weton suraosipun inggih punika wilujengan ingkang dipunwontenaken ing dinten lair, asalipun saking tembung bancakan kaliyan tembung weton
Bancakan inggih punika pèngetan utawi ing basa Indonésianipun "selamatan", weton inggih punika dinten lair ingkang tumuju ing Sistem pananggalan Jawi, ingkang cacahipun wonten 5 dinten pasaran: (pon, paing, wagé, kliwon, lan legi)
Tradhisi Jawi, taksih mrayogikaken sadaya tiyang dipundamelaken bancakan weton setaun sapisan utawi 35 dinten sapisan utawi sabotenipun sapisan ing salawasipun gesang
Nanging, saupami punika lajeng dipunbetahaken sanget, amargi sedhèrèkipun pikantuk sambékala ing salebeting gesangipun utawi watakipun sampun boten mranani, supados dipundamelaken wilujengan ing dalem 7 dinten ingkang boten pedhot-pedhot utawi teras ing dalem salebeting 8 wulan
Mupangatipun bancakan weton punika kanggé ngunjukaken raos syokur kanggé ingkang sampun ngasuh kita
Masarakat Jawi, taksih pitados manawi tiyang-tiyang gadhah pamomongipun piyambak-piyambak
Pamomong inggih gadhah pakaryan mbimbing lan maringi kawruh kanggé sadaya tiyang supados boten lepat anggènipun niti gesang ingkang saged dados reridu dhumateng piyambakipun
Antawisipun pamomong kaliyan ingkang dipunemong raket sanget dados kakiyatan ingkang sami narik ingkang suraosipun punika pamomong mbujuk ing dalem budi ingkang saé, nanging ingkang dipunemong péngin nindakaken budi ingkang awis lan sampun boten nindaki aturan-aturan ingkang sampun wonten ing tata pakerti ing masarakat, saéngga saged damel masarakat punika ajrih utawi boten tenang
Ing titi wancinipun, pamomong inggih kalah kaliyan ingkang dipunemong salajengipun pamomong boten kersa malih ngaturaken pepènget
Nènèk moyang taksih pitados manawi kedadèyan sapunika dipunjalari tiyang-tiyang punika boten ngawontenaken bancakan weton ingkang gadhah makna lintu nyelarasaken antawisipun lair kaliyan batin
Saben putra ingkang nembé lair, dipunwontenaken bancakan weton ingkang sapisan nalika putra umur 35 dinten utawi selapan dinten
Putra ingkang sampun biyasa dipunwontenaken bancakan weton kalih tiyang sepuhipun, langkung ngatos-atos ing salebeting niti kagesangan punika lan saged dipuntebihaken saking bebaya